FOSCRÍBHINN III

TÉARMAÍ TAGARTHA MAIDIR LE TUAIRIMÍ ACHMHAINNÍ AGUS TÍRE

Téarmaí tagartha maidir le tuairimí acmhainní do rannpháirtithe i TARGET.

[Cuir isteach ainm BC]

[seoladh]

Rannpháirtíocht sa [ainm an chórais]

[suíomh]

[dáta]

A Dhaoine Uaisle,

Iarradh orainn an Tuairim seo a sholáthar mar chomhairleoirí dlí [intí nó seachtracha] chun [sonraigh ainm an Rannpháirtí nó brainse an Rannpháirtí] maidir le saincheisteanna a thagann chun cinn faoi dhlíthe [dlínse ina bhfuil an Rannpháirtí bunaithe; [an “dlíinse” anseo feasta] i dtaca le rannpháirtíocht [sonraigh ainm an Rannpháirtí] (an “Rannpháirtí” anseo feasta) sa [ainm an chórais chomhpháirte de TARGET] (an “Córas” anseo feasta).

Tá an Tuairim seo teoranta do dhlíthe [dlínse] amhail mar atá siad ar dháta na Tuairime seo. Níl aon imscrúdú déanta againn ar dhlíthe aon dlínse eile mar bhonn don Tuairim seo, agus ní chuirimid aon tuairim in iúl agus ní thugaimid aon tuairim le tuiscint maidir leis na dlíthe sin. Tá feidhm ag gach ceann de na ráitis agus na tuairimí a chuirtear i láthair thíos le cruinneas agus bailíocht chomhionann faoi dhlíthe [dlínse], cibé acu a ghníomhaíonn an Rannpháirtí trína cheannoifig nó trí bhrainse amháin nó níos mó a bunaíodh laistigh nó lasmuigh de [dlínse] agus orduithe aistrithe airgid á gcur isteach agus orduithe aistrithe airgid á bhfáil aige.

I. NA DOICIMÉID A SCRÚDAÍODH

Chun críocha na Tuairime seo, rinneamar scrúdú ar:

(1) cóip dheimhnithe de [sonraigh doicméid bunreachtúla ábhartha] an Rannpháirtí mar atá siad i bhfeidhm ar an dáta seo;

(2) [más infheidhme] sliocht as [sonraigh clár na gcuideachtaí ábhartha] agus [más infheidhme] [clár institiúidí creidmheasa nó clár comhchosúil];

(3) [a mhéid is infheidhme] cóip de cheadúnas an Rannpháirtí nó cruthúnas údaraithe eile chun baincéireacht, infheistíocht, aistriú cistí nó seirbhísí airgeadais eile a sholáthar i gcomhréir leis na critéir le haghaidh rannpháirtíochta i TARGET i [dlínse];

(4) [más infheidhme] cóip de rún arna ghlacadh ag an mbord stiúrthóirí nó ag comhlachtrialaithe ábhartha an Rannpháirtí an [cuir isteach an dáta ], [cuir isteach an bhliain], lena bhfianaítear comhaontú an Rannpháirtí cloí leis na Doiciméid Chórais, mar a shainmhínítear thíos; agus

(5) [sonraigh gach cumhacht aturnae agus doiciméid eile arb éard iad nó lena bhfianaítear cumhacht riachtanach an duine nó na ndaoine a shíníonn na Doiciméid Chórais ábhartha (mar a shainmhínítear thíos) thar ceann an Rannpháirtí]; agus gach doiciméad eile a bhaineann le bunreacht, cumhachtaí, agus údaruithe an Rannpháirtí atá riachtanach nó iomchuí chun an Tuairim seo a sholáthar (“Doiciméid Rannpháirteacha” anseo feasta).

Chun críocha na Tuairime seo, tá scrúdú déanta againn freisin ar:

(1) an [cuir isteach tagairt do na socruithe lena gcuirtear na Coinníollacha Comhchuibhithe maidir le rannpháirtíocht i TARGET don Chóras dar dáta [cuir isteach an dáta] (na “Rialacha” anseo feasta); agus

(2) [...]. Tagrófar do na Rialacha agus na [...] anseo feasta mar na “Doiciméid Chórais” (agus i dteannta leis na Doiciméid Rannpháirteacha mar na “Doiciméid“).

II. TOIMHDÍ

Chun críocha na Tuairime seo, tá glactha againn maidir leis na Doiciméid:

(1) gur bunchóipeanna nó fíorchóipeanna iad na Doiciméid Chórais a soláthraíodh dúinn;

(2) go bhfuil téarmaí na nDoiciméad Córais agus na cearta agus na hoibleagáidí a chruthaíonn siad bailí agus ceangailteach ó thaobh dlí faoi dhlíthe [cuir isteach tagairt do Bhallstát an Chórais] trína gcuirtear in iúl go bhfuil siad á rialú, agus go bhfuil rogha na ndlíthe de [cuir isteach tagairt do Bhallstát an Chórais] chun na Doiciméid Chórais a rialú, aitheanta le dlíthe [cuir isteach tagairt do Bhallstát an Chórais];

(3) go bhfuil na Doiciméid Rannpháirteacha laistigh de chumas agus cumhacht na bpáirtithe ábhartha agus go bhfuil siad údaraithe, glactha nó forghníomhaithe agus, nuair is gá, seachadta go bailí ag na páirtithe ábhartha; agus

(4) go bhfuil na Doiciméid Rannpháirteacha ceangailteach ar na páirtithe a bhfuil siad dírithe chucu, agus nar sáraíodh aon cheann dá dtéarmaí.

III. TUAIRIMÍ MAIDIR LEIS AN RANNPHÁIRTÍ

A. Is corparáid é an Rannpháirtí atá bunaithe agus cláraithe go cuí nó atá corpraithe nó eagraithe go cuí faoi dhlíthe [dlínse].

B. Tá na cumhachtaí corparáideacha riachtanacha go léir ag an Rannpháirtí chun na cearta agus na hoibleagáidí faoi na Doiciméid Chórais a bhfuil sé ina pháirtí iontu a fhorghníomhú agus a chomhlíonadh.

C. Ní sháraíonn glacadh nó forghníomhú agus feidhmíocht an Rannpháirtí de na cearta agus na hoibleagáidí faoi na Doiciméid Chórais a bhfuil an Rannpháirtí ina pháirtí iontu aon fhoráil de na dlíthe nó na rialacháin [dlínse] is infheidhme maidir leis an Rannpháirtí nó maidir leis na Doiciméid Rannpháirteacha.

D. Ní éilíonn an Rannpháirtí aon údaruithe, formheasanna, ceadaithe, comhdúcháin, clárúcháin, nótaireachtaí nó deimhnithe eile de chuid nó le haon chúirt nó údarás rialtais, breithiúnach nó poiblí atá inniúil i [dlínse] maidir le glacadh, bailíocht nó infhorfheidhmitheacht aon cheann de na Doiciméid Chórais nó forghníomhú nó comhlíonadh na gceart agus na n-oibleagáidí fúthu.

E. Tá gach gníomh corparáideach riachtanach agus gach céim eile is gá faoi dhlíthe [dlínse] glactha ag an Rannpháirtí chun a chinntiú go bhfuil a oibleagáidí faoi na Doiciméid Chórais dlíthiúil, bailí agus ceangailteach.

Luaitear an Tuairim seo amhail ar a dáta agus dírítear go heisiach chuig [cuir isteach ainm BC] agus an [Rannpháirtí] í. Ní fhéadfaidh aon duine eile brath ar an Tuairim seo, agus ní fhéadfar ábhar na Tuairime seo a nochtadh do dhaoine seachas na faighteoirí beartaithe agus a n-abhcóide dlí gan ár dtoiliú i scríbhinn roimh ré, seachas an Banc Ceannais Eorpach agus bainc cheannais náisiúnta an Chórais Eorpaigh Banc Ceannais [agus an banc ceannais náisiúnta/údaráis rialála ábhartha] de [dlínse]].

Is sinne, le meas,

[síniú]

Téarmaí tagartha maidir le tuairimí tíre do rannpháirtithe neamh-LEE i TARGET.

[Cuir isteach ainm an BC]

[seoladh]

[ainm an chórais]

[suíomh]

[dáta]

A Dhaoine Uaisle,

Iarradh orainn mar chomhairleoirí dlí [seachtracha] do [sonraigh ainm an Rannpháirtí nó brainse an Rannpháirtí] (an “Rannpháirtí”) an Tuairim seo a sholáthar faoi dhlithe [dlínse] i dtaca le rannpháirtíocht an Rannpháirtí i gcóras ar córas comhpháirte de TARGET é (an “Córas” anseo feasta) maidir le saincheisteanna a eascraíonn faoi dhlíthe [dlínse ina bhfuil an Rannpháirtí bunaithe; [an “dlínse” anseo feasta]. Cuimsíonn tagairtí anseo do dhlíthe [dlínse] na rialacháin go léir is infheidhme maidir le [dlínse]. Cuirimid tuairim in iúl anseo faoi dhlí [dlínse], agus aird ar leith á tabhairt ar an Rannpháirtí a bunaíodh lasmuigh [cuir isteach tagairt do Bhallstát an Chórais] maidir le cearta agus oibleagáidí a éiríonn as rannpháirtíocht sa Chóras, mar a chuirtear i láthair sna Doiciméid Chórais dá dtagraítear/a shainítear thíos.

Tá an Tuairim seo teoranta do dhlíthe [dlínse] amhail mar atá siad ar dháta na Tuairime seo. Níl aon imscrúdú déanta againn ar dhlíthe aon dlínse eile mar bhonn don Tuairim seo, agus ní chuirimid aon tuairim in iúl agus ní thugaimid aon tuairim le tuiscint maidir leis na dlíthe sin. Tá glactha againn nach bhfuil aon rud i ndlíthe dlínse eile a dhéanann difear don Tuairim seo.

1. NA DOICIMÉID A SCRÚDAÍODH

Chun críocha na Tuairime seo, tá scrúdú déanta againn ar na doiciméid atá liostaithe thíos agus ar cibé doiciméid eile a mheasamar a bheith riachtanach nó iomchuí:

(1) an [cuir isteach tagairt do na socruithe lena gcuirtear na Coinníollacha Comhchuibhithe maidir le rannpháirtíocht i TARGET] i bhfeidhm don Chóras dar dáta [cuir isteach an dáta] (na “Rialacha” anseo feasta); agus

(2) aon doiciméad eile lena rialaítear an Córas agus/nó an caidreamh idir an Rannpháirtí agus rannpháirtithe eile sa Chóras, agus idir na rannpháirtithe sa Chóras agus [cuir isteach ainm BC].

Tabharfar “na Doiciméid Chórais” anseo feasta ar na Rialacha agus ar an [...].

2. TOIMHDÍ

Chun críocha na Tuairime seo tá glactha againn maidir leis na Doiciméid Chórais:

(1) go bhfuil na Doiciméid Córais laistigh de chumas agus de chumhacht na bpáirtithe ábhartha agus go bhfuil siad údaraithe, glactha nó forghníomhaithe agus, nuair is gá, seachadta go bailí acu;

(2) go bhfuil téarmaí na nDoiciméad Córais agus na cearta agus na hoibleagáidí a chruthaíonn siad bailí agus ceangailteach ó thaobh dlí faoi dhlíthe [cuir isteach tagairt do Bhallstát an Chórais] trína rialaítear iad, mar a chuirtear in iúl, agus go bhfuil rogha na ndlíthe de [cuir isteach tagairt do Bhallstát an Chórais] chun na Doiciméid Chórais a rialú, aitheanta le dlíthe [cuir isteach tagairt do Bhallstát an Chórais];

(3) go bhfuil na rannpháirtithe sa Chóras trína seoltar aon orduithe asitrithe airgid nó trína bhfaightear aistrithe airgid, nó trína ndéantar aon chearta nó oibleagáidí faoi na Doiciméid Chórais a fhorghníomhú nó a chomhlíonadh, ceadúnaithe chun seirbhísí aistrithe cistí a sholáthar, i ngach dlínse ábhartha; agus

(4) go bhfuil na doiciméid a cuireadh faoin ár mbráid i gcóip nó mar shamplaí i gcomhréir leis na bunchóipeanna.

3. TUAIRIM

Ar bhonn agus faoi réir a bhfuil anseo roimhe seo agus, i ngach cás, faoi réir na bpointí atá leagtha amach thíos, is í ár dtuairim:

3.1. Gnéithe dlí tír-shonracha [a mhéid is infheidhme]

Tá na sainghnéithe seo a leanas de reachtaíocht [dlínse] comhsheasmhach le hoibleagáidí an Rannpháirtí a eascraíonn as na Doiciméid Chórais agus ní chuireann siad na hoibleagáidí sin i leataobh ar bhealach ar bith: [liosta de na gnéithe dlí tírshonracha]

3.2. Saincheisteanna ginearálta maidir le dócmhainneacht

3.2.a. Cineálacha imeachtaí dócmhainneachta

Is iad na cineálacha imeachtaí dócmhainneachta (lena n-áirítear imshocraíocht nó athshlánú) a chuimseoidh, chun críche na Tuairime seo, gach imeachtaí a bhaineann le sócmhainní an Rannpháirtí nó aon bhrainse a d’fhéadfadh a bheith aige i [dlínse] agus a bhféadfadh an Rannpháirtí a bheith faoina réir i [dlínse], na himeachtaí seo a leanas amháin: [Liostaigh na himeachtaí i dteanga bhunaidh agus aistriúchán Béarla léi] (dá ngairtear le chéile “Imeachtaí Dócmhainneachta”).

Chomh maith le hImeachtaí Dócmhainneachta, féadfaidh an Rannpháirtí, aon cheann dá shócmhainní, nó aon bhrainse a d’fhéadfadh a bheith aige i [dlínse] a bheith faoi réir i[dlínse] [liostaigh moratóir, glacadóireacht nó aon imeachtaí eile is infheidhme a mbíonn de thoradh orthu go bhféadfar íocaíochtaí chuig agus/nó ón Rannpháirtí a bheith curtha ar fionraí nó go bhféadfar teorainneacha a bheith forchurtha i ndáil le híocaíochtaí den sórt sin, nó imeachtaí den chineál céanna, i dteanga bhunaidh agus le haistriúchán i mBéarla] (dá ngairtear le chéile “Imeachtaí” anseo feasta).

3.2.b. Conarthaí dócmhainneachta

Tá [dlínse] nó foranna polaitiúla áirithe laistigh de [dlínse], mar a shonraítear, ina pháirtí nó ina bpáirtithe sna conarthaí dócmhainneachta seo a leanas: [sonraigh, más infheidhme, iad siúd a bhfuil nó a bhféadfadh tionchar a bheith acu ar an Tuairim seo].

3.3. Infhorghníomhaitheacht na nDoiciméad Córais

Faoi réir na bpointí a leagtar amach thíos, beidh gach foráil de na Doiciméid Chórais ceangailteach agus infhorghníomhaithe de réir a dtéarmaí faoi dhlíthe [dlínse], go háirithe i gcás go n-osclófar aon Imeachtaí nó Imeachtaí Dócmhainneachta maidir leis an Rannpháirtí.

Go háirithe, is í ár dtuairim:

3.3.a. Próiseáil orduithe aistrithe airgid

Tá forálacha na Rialacha maidir le horduithe aistrithe airgid a phróiseáil [cuir isteach na forálacha ábhartha lena gcuirtear chun feidhme Airteagal 17 agus Airteagal 18 de Chuid I d’Iarscríbhinn I, Airteagal 4 go hAirteagal 7 agus Airteagal 9 de Chuid II d’Iarscríbhinn I, Airteagal 5 go hAirteagal 10 agus Airteagal 14 go hAirteagal 17 de Chuid III d’Iarscríbhinn I, Airteagal 4 agus Airteagal 6 go hAirteagal 7 de Chuid IV d’Iarscríbhinn I, Airteagal 6 agus Airteagal 10 de Chuid V d’Iarscríbhinn I] bailí agus infhorghníomhaithe. Go háirithe, beidh gach ordú aistrithe airgid a phróiseálfar de bhun na n-alt sin bailí, ceangailteach agus infhorghníomhaithe faoi dhlíthe [dlínse]. Tá foráil na Rialacha a shonraíonn cén uair go díreach a mbíonn orduithe aistrithe airgid arna gcuirtear isteach sa Chóras ag an Rannpháirtí infhorghníomhaithe agus neamh-inchúlghairthe ([cuir isteach foráil a churireann Airteagal 18 chun feidhmne d’Iarscríbhinn 1, Cuid I]) bailí, ceangailteach agus infhorghníomhaithe faoi dhlíthe [dlínse].

3.3.b. Údarás [cuir isteach ainm BC] chun a fheidhmeanna a chomhlíonadh

Ní dhéanfaidh oscailt Imeachtaí Dócmhainneachta nó Imeachtaí i leith an Rannpháirtí difear d’údarás nó do chumhachtaí an [cuir isteach ainm BC] faoi na Doiciméid Chórais. [Sonraigh [a mhéid is infheidhme]: go bhfuil an tuairim chéanna infheidhmithe freisin maidir le haon eintiteas eile a sholáthraíonn seirbhísí do na Rannpháirtithe go díreach agus is gá le haghaidh rannpháirtíochta sa Chóras, e.g TARGET NSP].

3.3.c. Leigheasanna i gcás mainneachtana

[Nuair is infheidhme maidir leis an Rannpháirtí, tá na forálacha i [liosta na n-alt] de na Rialacha maidir le feidhmíocht luathaithe éilimh nach bhfuil aibithe fós, fritháireamh éilimh chun taiscí an Rannpháirtí a úsáid, forfheidhmiú gealltáin, fionraí agus foirceannadh rannpháirtíocht, éilimh ar ús mainneachtana, agus foirceannadh comhaontuithe agus idirbhearta ([cuir isteach clásail ábhartha eile de na Rialacha nó de na Doiciméid Chórais]) bailí agus infheidhmithe faoi dhlíthe [dlínse].]

3.3.d. Fionraí agus foirceannadh

Nuair is infheidhme maidir leis an Rannpháirtí, tá na forálacha i [liosta na ranna] de na Rialacha (maidir le fionraí agus foirceannadh rannpháirtíocht an Rannpháirtí sa Chóras má osclaítear Imeachtaí nó Imeachtaí Dócmhainneachta nó teagmhais mainneachtana eile mar a shainmhinítear sna Doiciméid Chórais, nó má tá aon chineál riosca sistéamach ag gabháil leis an Rannpháirtí nó má tá fadhbanna oibríochta tromchúiseacha aige) bailí agus infhorghníomhaithe faoi dhlíthe [dlínse].

3.3.e. Córas pionóis

Nuair is infheidhme maidir leis an Rannpháirtí, tá na forálacha atá i [liosta na n-alt] de na Rialacha maidir le pionóis a ghearrtar ar Rannpháirtí nach bhfuil in ann creidmheas idirlae nó creidmheas thar oíche a aisíoc, nuair is infheidhme, in am, bailí agus infhorghníomhaithe faoi dhlíthe [dlínse].

3.3.f. Sannadh cearta agus oibleagáidí

Ní féidir le Rannpháirtí a chuid cearta agus oibleagáidí a shannadh, a athrú nó a aistriú ar bhealach eile chuig tríú páirtithe gan toiliú i scríbhinn a fháil roimh ré ón [cuir isteach ainm BC]

3.3.g. Rogha dlí agus dlínse rialaithe

Tá na forálacha i [liosta na n-alt] de na Rialacha, agus go háirithe na forálacha maidir leis an dlí rialaithe, le réiteach díospóide, le cúirteanna inniúla, agus le seirbheáil próisis bailí agus infhorghníomhaithe faoi dhlíthe [dlínse].

3.4. Fabhair inneamhnithe

Is í ár dtuairim nach féidir aon oibleagáid a eascróidh as na Doiciméid Chórais, a feidhmiú, nó a comhlíonadh, sula n-osclaítear aon Imeachtaí Dócmhainneachta nó aon Imeachtaí i leith an Rannpháirtí, a chur i leataoibh in aon imeachtaí den sórt sin mar thosaíocht, idirbheart inneamhnithe nó eile faoi dhlíthe [dlínse].

Go háirithe, agus gan teorainn leis an méid sin roimhe seo, cuirimid an tuairim seo in iúl maidir le haon orduithe aistrithe airgid arna dtíolacadh ag aon rannpháirtí sa Chóras. Go háirithe, is í ár dtuairim go mbeidh forálacha i [liosta na n-alt] de na Rialacha lena mbunaítear infhorghníomhaitheacht agus do-athraitheacht orduithe aistrithe airgid bailí agus infhorghníomhaithe agus nach féidir orduithe aistrithe airgid arna gcur isteach ag aon rannpháirtí agus arna bpróiseáiltear de bhun [liosta na n-alt] de na Rialacha a bheith curtha i leataoibh in aon Imeachtaí nó Imeachtaí Dócmhainneachta mar fhabhar, idirbheart inneamhnithe nó ar shlí eile faoi dhlíthe [dlínse].

3.5. Astú

Má fhéachann creidiúnaí an Rannpháirtí ordú astaithe (lena n-áirítear aon ordú calctha, ordú urghabhála nó aon nós imeachta dlí poiblí nó príobháideach eile atá beartaithe chun leas an phobail nó cearta chreidiúnaithe an Ranpháirtí a chosaint) a fháil — dá ngairtear “Astú” anseo feasta — faoi dhlíthe [dlínse] ó chúirt nó údarás rialtasach, breithiúnach nó poiblí atá inniúil i [dlínse], is í ár dtuairim go [cuir isteach an anailís agus an plé].

3.6. Comhthaobhacht [más infheidhme]

3.6.a. Sannadh cearta nó taisceadh sócmhainní chun críocha comhthaobhachta, gealltán agus/nó athcheannach

Beidh sannacháin chun críocha comhthaobhachta bailí agus infhorghníomhaithe faoi dhlíthe [dlínse]. Go sonrach, beidh cruthú agus forfheidhmiú gealltáin nó athcheannaigh faoin [cuir isteach tagairt don socraíocht ábhartha leis an BC] bailí agus infhorghníomhaithe faoi dhlíthe [dlínse].

3.6.b. Tosaíocht leasa sannaithe, geallaithe nó ceannaitheoirí athcheannaigh thar leas éilitheoirí eile

I gcás Imeachtaí Dócmhainneachta nó Imeachtaí i leith an Rannpháirtí, beidh na cearta nó na sócmhainní a shanntar chun críocha comhthaobhachta, nó a gheall an Rannpháirtí i bhfabhar an [cuir isteach tagairt do BC] nó rannpháirtithe eile sa Chóras, i dtosaíocht íocaíochta os cionn gach éileamh eile ó chreidiúnaithe an Rannpháirtí agus ní bheidh siad faoi réir creidiúnaithe tosaíochta nó fabhracha.

3.6.c. Teideal chun urrúis a fhorfheidhmiú

Fiú amháin i gcás Imeachtaí Dócmhainneachta nó Imeachtaí i leith an Rannpháirtí, beidh rannpháirtithe eile sa Chóras agus [cuir isteach ainm BC] mar [sannaithe, geallaithe nó ceannaitheoirí athcheannaigh, de réir mar is infheidhme] fós saor chun cearta nó sócmhainní an Rannpháirtí a fhorfheidhmiú agus a bhailiú trí ghníomh an [cuir isteach ainm BC] de bhun na Rialacha.

3.6.d. Ceanglais foirme agus cláraithe

Níl aon cheanglais foirme ann maidir le sannadh chun críocha comhthaobhachta, nó maidir le gealltán nó athcheannach ar chearta nó ar shócmhainní an Rannpháirtí a chruthú agus a fhorfheidhmiú agus ní gá an [sannadh chun críocha comhthaobhachta, gealltán nó athcheannach, mar is infheidhme], nó aon sonraí den [sannadh, gealltán nó athcheannach, de réir mar is infheidhme,] sin a chlárú nó a chomhdú le haon chúirt nó údarás rialtasach, breithiúnach nó poiblí atá inniúil i [dlínse].

3.7. Brainsí [a mhéid is infheidhme]

3.7.a. Baineann an tuairim le gníomh trí bhrainsí

Tá feidhm ag gach ceann de na ráitis agus na tuairimí maidir leis an Rannpháirtí a chuirtear i láthair thuas le cruinneas agus le bailíocht chomhionann faoi dhlíthe [dlínse] i gcásanna ina ngníomhaíonn an Rannpháirtí trí cheann amháin nó níos mó dá bhrainsí a bunaíodh lasmuigh de [dhlínse].

3.7.b. Comhréireacht leis an dlí

Ní sháróidh forghníomhú agus comhlíonadh na gceart agus na n-oibleagáidí faoi na Doiciméid Chórais ná tíolacadh, tarchur nó glacadh orduithe aistrithe airgid ag brainse an Rannpháirtí dlíthe [dlínse] ar bhealach ar bith.

3.7.c. Údaruithe riachtanacha

Ní bheidh aon údaruithe, ceaduithe, toilithe, comhdúcháin, clárúcháin, nótaireachtaí nó deimhnithe eile ó nó le haon chúirt nó údarás rialtasach, breithiúnach nó poiblí atá inniúil i [dlínse] ag teastáil chun na cearta agus na n-oibleagáidí faoi na Doiciméid Chórais a fhorfheidmiú agus a chomhlíonadh, nó chun tíolacadh, tarchur nó glacadh orduithe aistrithe airgid ag brainse Rannpháirtí.

Luaitear an Tuairim seo amhail ar a dáta agus dírítear go heisiach chuig [cuir isteach ainm BC] agus an [Rannpháirtí] í. Ní fhéadfaidh aon duine eile brath ar an Tuairim seo, agus ní fhéadfar ábhar na Tuairime seo a nochtadh do dhaoine seachas na faighteoirí beartaithe agus a n-abhcóide dlí gan ár dtoiliú i scríbhinn roimh ré, seachas an Banc Ceannais Eorpach agus bainc cheannais náisiúnta an Chórais Eorpaigh Banc Ceannais [agus an banc ceannais náisiúnta/údaráis rialála ábhartha] de [dlínse]].

Is sinne, le meas,

[síniú]